Page:Bonny Prince Charlie's song book.pdf/6

 6

Wi' crowdy-moudy they fed me, Lang-kail and ranty-tanty: Wi' bannocks o' guid barley-meal. Of thae there was right plenty, Wi' chapped stocks fu' butter'd weel. And was not that right dainty.

Altho' my daddy was nae laird, 'Tis daffin to be vaunty, He keepit aye a guid kail-yard, A ha'-house and a pantry: A guid blue bonnet on his head, An ow'rlay 'bout his craigie, And aye until the day he died, He rade on guid shank's nagie.

Now wae and wander on your snout, Wad ye ha'e bonnie Nancy? Wad ye compare yersel' to me-- A docken till a tansy: I ha'e a wooer o' my ain, They ca' him Souple Sandy, And weel I wat his bonnie mou' Is sweet like sugar-candy.

Wow, Nancy, what needs a' this din, Do I not ken this Sandy? I'm sure the chief o' a' his kin Was Rob the Beggar-randy: His minnie Mog upo' her back Bare baith him and his billie; Will ye compare a nasty pack To me, your winsome Willie?

My Gutcher left a guid braid sword, Tho' it be auld and rusty, Yet ye may tak' it on my word, It is baith stout and trusty: